**Martin Muster, Musterstrasse 25, 2389 Muster, Musterland, 004176 225 789, musterm@gmail.com**

Dream Jobs s.r.o.

Solivarská 5

821 02 Bratislava

Muster, 21.02.2015

Vážený spoločnosť Dream Jobs s.r.o.,

oslovila ma Vaša pracovná ponuka. Mám vážny záujem pracovať u Vás ako elektrikár. V tomto odbore mám viac ako ...... ročnú prax, vrátane pracovných skúseností zo zahraničia. ....... rokov som pracoval ako elektrikár na stavbách vo Švajčiarsku. Podrobnosti o mojej praxi dokladám v priloženom životopise.

Po celú dobu môjho pôsobenia v tejto profesii som sa prejavoval ako človek spoľahlivý, s pozitívnym prístupom k práci. Zverené úlohy som vždy vykonával zodpovedne a s nadšením. Pracoval som samostatne, pri riešení nových úloh som dokázal reagovať pohotovo, vedel som sa rýchlo prispôsobiť. Stresové situácie zvládam bez problémov - som flexibilný a invenčný, viem sa promptne prispôsobiť meniacim sa okolnostiam. Rád uvítam nové výzvy, som kreatívny typ.

Ako človek som nekonfliktný, vhodný ako kandidát pre prácu v tíme. V kolektíve som bol veľmi obľúbený, kolegom som vždy ochotne pomohol a poradil. Medzi moje kladné charakterové vlastnosti patria dôveryhodnosť, dochvíľnosť, cieľavedomosť a pracovné zanietenie.

Flexibilný pracovný čas a prípadné nadčasy pre mňa nie sú problémom. Nemecký jazyk ovládam na komunikatívnej úrovni. Pevne verím, že moje skúsenosti a osobnostné charakteristiky zo mňa robia vhodného kandidáta na Vami ponúkanú pracovnú pozíciu.

Ak Vás moja žiadosť o zamestnanie oslovila, ďalšie informácie veľmi rád doplním pri osobnom stretnutí.

S pozdravom

Martin Muster

V zmysle zákona Zák. č.122/2013 Z.z. o ochrane osobných údajov v znení neskorších predpisov súhlasím so správou, spracovaním a uchovaním mojich osobných údajov uvedených v životopise, motivačnom liste a iných prílohách pre spoločnosť Dream Jobs s.r.o., súvisiacich s hľadaním práce.Čestne vyhlasujem, že všetky uvedené informácie sú pravdivé a poskytnutie údajov je dobrovoľné na základe vlastného rozhodnutia. Tieto údaje môžu byť spracované výlučne pre účely nájdenia pracovného miesta a pre účely databázy uchádzačov o zamestnanie vo vašej spoločnosti. Súhlas je daný na dobu určitú po dobu 3 rokov, ktorý je možné kedykoľvek písomne odvolať.